钦定古今图书集成/方舆汇编/职方典/第1541卷 > 平越府城池考 通志
## 钦定古今图书集成/方舆汇编/职方典/第1541卷 > 平越府城池考 通志

本府。〈平越县附郭。〉

平越府城池　，明洪武十四年，指挥李福建。三十四年，改甃以石。周围一千四百丈，高二丈二尺，广一丈五尺。城门四，月城三，城楼四座，警铺四十五。城内无水。正统末，苗寇围城，人马渴死。成化间，指挥张能建水城于西城外，别开一门，曰“小西门。” 万历癸卯，知府杨可陶、指挥奚国柱于水城外筑外城五十五丈，水经城内，汲者便之。崇祯间，知府陈绍英于城北隅建敌台，名“雄镇楼” ，造望楼十二

皇清顺治十八年，道府徐弘业、喻全昱重修。

外州县

瓮安县城池　，“明万历三十年，巡抚郭子章、署府事刘冠南建石城，周围六百九十丈，高一丈七尺，广一丈。城门四，城楼各一座。”

湄潭县城池　，明万历三十年，巡抚郭子章、署府事刘冠南“建砖城。周围三百八十八丈，高一丈五尺，广一丈。城门四，城楼阁共四座，水洞五处，月城三座。” 今南北二门月城废。

馀庆县城池　，明万历三十年，巡抚郭子章、署府事刘冠南“建石城。周围三百一十七丈，高一丈六尺，广一丈。城门三：东曰来喜，西曰太初，北曰南薰。城楼三座，后闭北门，止行东、西两门。” 黄平州城池　，即旧兴隆卫城，明洪武二十六年，颍国公傅友德建，指挥张龙“筑石城，周围五百三十丈，高一丈三尺，广八尺。城门四” ：东曰“丰” ，

润：西曰“宣威” ，南曰“镇安” ，北曰“昭化。”

皇清康熙二十六年，裁卫并州，改州治。